Kõige aktiivsemalt kosus viimaste aastate madalseisust Euroopa avalike pakkumiste  turg - võrreldes 2009.aastaga esmaste avalike pakkumiste arv 2010.aastal kolmekordistus ning IPO-de käigus kaasasid ettevõtted varasema aastaga võrreldes ligi 4 korda rohkem raha - 2010.a kaasati 26 miljardit eurot, 2009.a 7,2 miljardit. Kokku toimus Euroopas 381 IPO-t (2009.aastal 126), neist kõige enam Londoni börsil (123), aktiivsuselt teisel kohal oli Varssavi börs 113 avaliku pakkumisega. Järgnesid Luxemburg ja Euronext mitmeid kordi väiksema ettevõtete hulgaga - turule tuli napilt üle 30 ettevõtte.